Eugen Fischer

Eugen Fischer (født 5. juli 1874 i Karlsruhe i Storhertugdømmet Baden, død 9. juli 1967 i Freiburg im Breisgau i Baden-Württemberg) var en tysk medisiner, antropolog og rasehygieniker. Han var en av de sentrale innen det nasjonalsosialistiske Tysklands raseteorier som la grunnlaget for legitimeringen av holocaust.


== Liv og virke ==


=== Bakgrunn ===
Fischer studerte medisin og naturvitenskap ved Albert-Ludwigs-Universität i Freiburg og ved Ludwig-Maximilians-Universität München fram til han tok doktorgraden i 1898. I 1900 habiliterte han seg for anatomi og antropologi. 


=== Forskning ===
Han hevdet innen sin raseforskning blant annet at rasekarakteristika ble nedarvet etter de mendelske lover (senere er denne hypotesen blitt tilbakevist). 
I den hensikt å underbygge dette, foretok han i 1908 en forskningsreise til Tysk Sydvest-Afrika hvor han fokuserte på barn etter hvite fedre (hovedsakelig tyskere og boere) og kvinner fra folkegruppen Khoikhoi. Dette var en studie som særlig gikk inn på de såkalte Rehobother Baster, etter byen Rehoboth nær Windhuk i Sørvest-Afrika. Han konkluderte sine funn fra Afrika med at slik «raseblanding» som han hadde funnet der burde unngås og at selv om slike mischlinger var nyttige for Tyskland, burde de ikke få anledning til selv å få barn og burde utryddes etter at de ikke lenger var til nytte. I 1912 ble slike «blandede ekteskap» forbud i de tyske koloniene. Studien ble offentliggjort i 1913.
Fischer oppfordret i 1921 offentlig at de som kunne, fikk bragt menneskelige hodeskaller og knokler fra koloniene til Tyskland, i forskningsøyemed. I 2014 ble de siste kjente hodeskaller som fortsatt var i Tyskland, sendt tilbake til Namibia.Fischer forfattet også andre verker om rasebiologi. Sammen med Erwin Baur og Fritz Lenz skrev han Grundriss der menschlichen Erblichkeitslehre und Rassenhygiene (1921), som ble den tyske raselæres mest sentrale verk. Hans bidrag «Menschliche Erblichkeitslehre» undersøker raseforskjeller. Verket vakte også interesse i fagkretser i Skandinavia. Adolf Hitler siterer verket i Mein Kampf. 
Både forskningen fra Tysk Sydvest-Afrika og senere forskning ble en del av det påståtte faglige grunnlaget for Nürnberglovene, og da særlig Blodsvernloven. Under det nasjonalsosialistiske regimet utviklet han fysiologiske kriterier for å kunne fastslå angivelige «rasemessig» bakgrunn. Han og hans forskningsgruppe eksperimenterte med sigøynere og barn av afrikanere og tyskere, blant annet gjennom blodprøver og målinger av hodeskaller med sikte på å vitenskapelig kunne bevise sine teorier.
Til tross for at han hadde sine tilhengere blant nazismens raseteoretikere, var han ikke på linje med dem i Judenfrage («jødespørsmålet») -Fischer bedømte etniske grupper annerledes enn nazistene. Men dette holdt han for det meste for seg selv; han bedrev en selvsensur ved at han i senere utgivelser av Menschliche Erblichkeitslehre und Rassenhygiene fjernet det kapittel der han beskrev de enkelte raser (en beskrivelse som ikke dekket seg med nazistenes hva gjaldt jødene). I 1944 offentliggjorde han sammen med Gerhard Kittel verket Das Antike Weltjudentum - Forschungen zur Judenfrage, som harmonerte bedre med nazismens oppfatninger.Fischers forskning innen menneskets «Phänogenetik» bidro til at hans etterfølger ved Kaiser-Wilhelm-Institut, Otmar von Verschuer, i sin tid etterspurte menneskelig «undersøkelsesmateriale» internerte i nasjonalsosialistenes konsentrasjonsleirer. Sammen med Auschwitz' Josef Mengele og rasebiologen Karin Magnussen hadde Verschuer umiddelbar andel i det vitenskapelige misbruk av rettsløse konsentrasjonsleirfanger, og dermed går det - om enn med nevnte mellomledd - en tråd fra Fischer til den nasjonalsosialistiske tilintetgjørelsespolitikk.Fischer la vekt på at raseteoriene var eldre enn nasjonalsosialismen. Da en nazistisk taler med stolthet fremstilte rasehygienen som en frukt av  NSDAPs tenkning, ble Fischer oppbragt og avbrøt ham med ordene «Dere (NSDAP, nazipartiet) har bestått på langt nær så lenge som vår eugeniske forskning.»


=== Nasjonalsosialist ===
Selv om han ikke meldte seg inn i NSDAP før i 1940, ble han av Adolf Hitler utnevnt til rektor for universitetet i Berlin i 1933. Han gikk av med pensjon i 1942 og etter krigen skrev han sine memoarer som ifølge kritikerne var et forsvarsskrift for sin rolle i nasjonalsosialistenes utryddelseprogram.


== Verker ==
Beiträge zur Anatomie der weiblichen Urogenitalorgane des Orang-Utan. 1898
Rassen und Völker. 1912
Die Rehobother Bastards und das Bastardierungsproblem beim Menschen. Jena 1913; Reprint: Adeva, Graz 1961
Das Problem der Rassenkreuzung beim Menschen. Speyer & Kaerner, Freiburg 1914
Die Anfänge der Anthropologie an der Universität Freiburg. 1926
Deutsche Köpfe nordischer Rasse. Lehmann, München 1927
Rasse und Rasse-Entstehung beim Menschen. Ullstein, Berlin 1927
med Gustav Schwalbe: «Anthropologie.»' I: Kultur der Gegenwart. 1923
med Erwin Baur und Fritz Lenz: Menschliche Erblichkeitslehre und Rassenhygiene (Eugenik). Lehmann, München 1921, Lizenzausgaben in England (1931) und Schweden (1925), Titelbild des Buches: [1] 
Der völkische Staat, biologisch gesehen. In der Berliner Universität gehaltene Rede. Junker & Dünnhaupt 1933
Der Begriff des völkischen Staates, biologisch betrachtet. Rede am 29. Juli 1933. Preuß. Druckerei- u. Verl.
Erbe als Schicksal. Vortrag, gehalten auf der 8. Techn. Tagung des Vereins für die bergbaulichen Interessen in Essen am 20. Juni 1939
Zur Rassenfrage der Etrusker. 1938
Versuch einer Phänogenetik der normalen körperlichen Eigenschaften des Menschen. 1939
Die menschlichen Rassen als Gruppen mit gleichen Gen-Sätzen. 1940
«Die Wissenschaft vom Menschen. Anthropologie im 20. Jahrhundert.» I: Hans Schwerte og Wilhelm Spengler (utg): Forscher und Wissenschaftler im heutigen Europa. Erforscher des Lebens: Mediziner... Reihe: Gestalter unserer Zeit, Band 4. Stalling, Oldenburg 1955, S. 272–287 (wegen der SS-Abkunft der Hgg. ist eine genaue Betrachtung des Artikel ratsam. Dieser Essay ist die Einleitung zum 3. Teil des Buches, der aus 5 verschiedenen Artikeln besteht. Einer davon würdigt E. F. selbst positiv, siehe Lit.)


== Litteratur ==
Otto Aichel (utg.): «Eugen Fischer zum 60. Geburtstag. Gewidmet von seinen Schülern und Freunden sowie dem Verlag.» I: Zeitschrift für Morphologie und Anthropologie. Band 34, Schweizerbart, Stuttgart 1934.
«Eugen Fischer zur Vollendung des 80. Lebensjahres am 5. Juni 1954.» I: Zeitschrift für Morphologie und Anthropologie. Jahrgang 46, Heft 2, Stuttgart 1954, s. 110–316, ISSN 0044-314x
Ernst Theodor Nauck: «Herrn Dr. med. ... Eugen Fischer zum 80. Geburtstag. Mitteilungen zur Geschichte der vergleichenden Anatomie in Freiburg i. Br.» I: Zeitschrift für die Geschichte des Oberrheins. Jahrgang 102, Freiburg 1954, s. 390–406, ISSN 0044-2607
Bernhard Gessler: Eugen Fischer (1874–1967). Leben und Werk des Freiburger Anatomen, Anthropologen und Rassehygienikers bis 1927. Lang, Frankfurt 2000, ISBN 3-631-35233-6
Niels C. Loesch: Rasse als Konstrukt. Leben und Werk Eugen Fischers. Lang, Frankfurt 1997, 2000, ISBN 3-631-31746-8
Peter Emil Becker: Zur Geschichte der Rassenhygiene. Reihe: Wege ins Dritte Reich, Band 1. Thieme, Stuttgart 1988. ISBN 3-13-716901-1
Léon Poliakov og Josef Wulf: Das Dritte Reich und seine Denker. Berlin 1959, ISBN 3-598-04601-4, s. 104ff.
Peter Weingart, Jürgen Kroll und Kurt Bayertz: Rasse, Blut und Gene. Geschichte der Eugenik und Rassenhygiene in Deutschland. 3. Auflage, Frankfurt 2001, ISBN 3-518-28622-6
Sheila Faith Weiss: Humangenetik und Politik als wechselseitige Ressourcen. Das Kaiser-Wilhelm-Institut für Anthropologie, menschliche Erblehre und Eugenik im „Dritten Reich“. Reihe: Forschungsprogramm, Band 17. Max-Planck-Gesellschaft, Berlin 2004, ISSN 1616-380X


== Referanser ==


== Eksterne lenker ==
«Eugen Fischer», fra Esther M. Zimmer Lederberg Memorial Website  (engelsk)